শহাবোৰে ছয়ৰ পৰা সাত মাহৰ ভিতৰত পূৰ্ণতাপ্ৰাপ্ত হয় আৰু সংগমৰ বাবে উপযুক্ত হয় ৷ইহঁতে বছৰৰ যিকোনো সময়ত পোৱালী দিব পাৰে কাৰণ ইহঁতৰ কোনো নিয়মিত ঋতুচক্ৰ নাই ৷শহাৰ গৰ্ভধান সময় মাত্ৰ একমাহ(৩০-৩২ দিন ) ৷ই এবাৰত ছয়ৰ পৰা সাতটা পোৱালী দিব পাৰে ৷পোৱালীবোৰ জন্মৰ বিয়াল্লিছ দিনৰ পিছত মাইকীবোৰ আকৌ সংগমৰ বাবে উপযুক্ত হয় ৷শহাই বছৰত চাৰিৰ পৰা পাচঁবাৰ পোৱালী দিব পাৰে ৷ঘৰচীয়া শহাৰ পোৱালীবোৰ জন্মৰ সময়ত ৫০-৬০ গ্ৰাম হয় ৷পোৱালীবোৰ চকু মুদা অৱস্থাত থাকে আৰু গাত নোম নাথাকে ৷জন্মৰ এসপ্তাহমানৰ পৰা চকু মেলে আৰু গাত নোম গজিবলৈ লয় ৷ আনহাতে দেশীয় বনৰীয়া শহাবোৰ জন্মতে চকু মেলা অৱস্থাত থাকে আৰু গাত নোম থাকে ৷

মাংস
ভাৰতীয় শহা
প্ৰজনন
শৰীৰৰ গঠন